У прыёмнай Барыса Нямцова мне сёньня паведамілі, што кіраўнік фракцыі СПС у Дзярждуме — да 7 верасьня ў адпачынку ў Сочы. Адпаведную заяву ён зробіць пазьней. Паводле агенцыі "Інтэрфакс", у Сочы сп. Нямцоў пацьвердзіў, што некаторы час таму ён вёў такую размову са свайго службовага кабінэту ў Думе. Пры гэтым Нямцоў падкрэсьліў, што, нягледзячы на канфідэнцыйны характар гэтай размовы, ўсё, пра што ён казаў, было агучана раней публічна: і адносна палітыкі Лукашэнкі, і адносна пэрспэктываў саюзу Расеі й Беларусі.